Hrčova Kečka

Hrčova Kečka () je vrch vo východnej časti Malej Fatry. Nachádza sa nad obcou Istebné, približne  západne od Dolného Kubína. 

 Poloha 
Nachádza sa na východnom okraji pohoria, v geomorfologickom podcelku Krivánska Fatra a jej časti Osnica. Vrch leží v Žilinskom kraji, v okrese Dolný Kubín a zasahuje na katastrálne územie obcí Párnica, Istebné a Veličná. Najbližšími sídlami sú severozápadne situovaná Zázrivá a juhovýchodne ležiace Istebné a Veličná. Vrch patrí do Národného parku Malá Fatra.

 Opis 
Dominantný vrch okrajovej časti pohoria leží v hrebeni, ktorý je cez vrch Opálené () napojený na masív Kubínskej hole v centrálnej časti Oravskej Magury. Od zvyšku Krivánskej Fatry túto časť oddeľuje údolie Zázrivky. Severne susedí Mrazenica () a Pavláskova skalka (), východne Mackov () a Močidlá (), južne Lysica () a západne Ostré () a Malý Rozsutec ().Malá Fatra – Vrátna. Letná turistická mapa. 1 : 50 000. Harmanec: VKÚ, a. s. Východným smerom sa zvažujúce svahy odvodňujú prítoky Istebnianky, voda zo západných odteká prítokmi do Zázrivky a rieky Oravy. Na vrchol nevedie značený chodník.

 Výhľady 
Súvislý lesný porast Hrčovej Kečky neumožňuje súvislejší rozhľad. Z lokalít s riedkou vegetáciou sú miestami pozorovateľné okolité vrchy Malej Fatry, Oravskej Magury a Kysuckej vrchoviny, pri vhodných podmienkach aj Veľká Fatra, Chočské a Skorušinské vrchy, Nízke a Západné Tatry.

 Geológia 
Geologicky tvoria Hrčovu Kečku celky fatrika (krížňanského príkrovu). Vrcholovú časť budujú sivé slienité škvrnité vápence allgäuského súvrstvia (tzv. fleckenmergel resp. flekenkalk) a erózii odolnejšie rádioláriové vápence a rádiolarity ždiarskeho súvrstvia.Haško, J., Polák, M., 1978: Geologická mapa Kysuckých vrchov a Krivánskej Malej Fatry 1: 50 000. GÚDŠ, Bratislava.

 Prístup 
Na vrchol nevedie značená trasa, preto prístup je možný lesnými chodníkmi. Východne prechádza údolím Istebnianky  modro značený turistický chodník z Istebného pod Kubínsku hoľu.

 Referencie 

 Pozri aj 
 Osnica (geomorfologická časť)
 Krivánska Fatra
 Zoznam vrcholov v Malej Fatre

 Iné projekty 

 Externé odkazy 
 Poloha na turistickej mape

Kategória:Vrchy v Malej Fatre
Kategória:Tisícovky na Slovensku
Kategória:Vrchy v okrese Dolný Kubín
Kategória:Istebné
Kategória:Veličná
Kategória:Párnica